Wees bly oor beproewings! : uit die Woord
A.N. (Nikla) Du Plessis
Die Kerkblad 106, pp 4 –5 (2003)
Die Christen se lewe is nie altyd maanskyn en rose nie. Elkeen van ons kan daarvan getuig, of ons nou oud of jonk is. Ons lewenspaaie bereik immers baie hoogtes, maar tog ook met tye baie dieptes. Die een moment is ons op die kruin van ons lewensberg en die volgende moment is ons in die vallei onder aan die voet van ons lewensberg. En dan kan dit gebeur dat ons vir &apos;n geruime tyd in hierdie vallei moet rondloop.
Hoe langer ek daaroor nadink en hoe meer ek daarmee te doen kry, hoe sterker word my oortuiging dat die gemiddelde Christen, aan watter kerk hy of sy ook al behoort, &apos;n "sekulêre kerkbegrip" daarop nahou. Wat beteken dit?
Rolspelers in die stryd teen misdaad : hoofartikel
Dit is onnodig om vir Kerkbladlesers te vertel van die vlaag van misdaad waaronder ons land tans gebuk gaan en wat ons samelewing tot op sy fondamente skud. Talle gelowiges het al direk of indirek daarmee te doen gehad en baie was al slagoffers van een of ander vorm van misdadigheid.
Beginsels van Christelike etiek oor verset ... en die Boeremag? : hoofartikel
In die Christelike etiek is daar uitgebreide diskussies gevoer oor die vraag na wettige verset teen &apos;n onwettige (of onregverdige) regering en &apos;n onwettige verset teen &apos;n wettige regering. Oppervlakkig beskou, sou mens kon argumenteer dat die kerk en teologie nie oor sulke staatkundige sake behoort te besin nie omdat dit hulle eenvoudig aan oordeelsbevoegheid oor sulke sake ontbreek.
So lees ek dit ... want Hy wat julle roep, is getrou - 1 Tessalonisense 5:24 : skrifstudie
Meer as een keer was ek al teenwoordig as &apos;n kandidaat in die teologie as predikant bevestig word. Dit is die gebruik in ons kerk dat dit met handoplegging geskied deur die bevestiger, maar ook deur predikante wat teenwoordig is by dié geleentheid.
Onderwys as instrument tot nasiebou : brandpunt
F.P. Van Niekerk
Die Kerkblad 106, pp 10 –11 (2003)
Minister Asmal verklaar in sy voorwoord: "Here was born an idea, a South African idea, of moulding (vormgieting) a people from diverse origins, cultural practices, languages, into one, within a framework democratic in character, that can absorb, accommodate and mediate conflicts and adverserial interests without oppression and injustice."
Die vak Kerkreg - verband tussen leer en kerkregering : van die teologiese skool
Die Kerkblad 106, pp 12 –13 (2003)
Om hierdie rede het die gereformeerde kerke sedert die reformasie besonderlik aandag gegee aan die wyse waarop die kerke in kerkverband regeer word en hoe die kerke mekaar daarin kan bystaan. Die kerkorde wat agter in die Psalmboek gepubliseer is, dateer uit 1618/19 toe dit na &apos;n ontwikkeling van bykans &apos;n eeu tydens die Sinode van Dordrecht in Nederland vasgestel is.
Die redakteur gesels met ... dr. Jan Visser
Die Kerkblad 106, pp 14 –16 (2003)
Dr. Visser is gebore op 23 Junie 1931 te Brits, waar hy in 1948 aan die plaaslike hoërskool matrikuleer. Hy studeer voltyds aan die PU vir CHO van 1949 tot 1955, waar hy die grade BA en ThB verwerf.
Ons het nie &apos;n "godsdiens van die boek" nie, maar van die lewende Woord
Die Kerkblad 106, pp 17 –19 (2003)
Wat aanbid ons as Bybelgelowiges? Eintlik is hierdie vraag verkeerd gestel. Ons aanbid nie iets nie, ons aanbid Iemand, God. Hy stel veral in &apos;n persoonlike verhouding met ons belang en Hy word in die Bybel die God van persone genoem, nie die God van dinge of plekke nie.
Godsdiens in die onderwys : praktiese implikasies
Die Kerkblad 106, pp 20 –21 (2003)
Na byna &apos;n dekade van onderhandeling en raadpleging is die nasionale beleid oor godsdiens in die onderwys uiteindelik op 9 September 2003 deur die Minister van Onderwys afgekondig. Die amptelike titel daarvan is National Policy on Religion in Education. Ten tye van hierdie skrywe was dit nog nie vryelik in papiergedrukte vorm beskikbaar nie.
Nuwe aanpak vir katkisasiehandleidings
Die Kerkblad 106, pp 22 –23 (2003)
By al die positiewe kommentaar oor die huidige katkisasiehandleidings vir die Gereformeerde Kerke was daar een leemte wat duidelik na vore getree het - die kinders kry nie &apos;n geheeloorsig oor die openbaringsgeskiedenis nie. Die Deputate Katkisasie het indringend oor hierdie aspek besin. Die resultaat was dat die openbaringsgeskiedenis wat tussen die verskillende lesse val en dus nie in daardie jaar behandel is nie, nou opgesom is en as &apos;n oorgang tussen lesse ingevoeg word. Graad 1 tot 6 is hierby betrokke.
Die gawe van tale ... &apos;n persoonlike ondervinding in Pinkstergeledere
Jasper Van der Walt
Die Kerkblad 106, pp 24 –27 (2003)
Ek het toe by die Pinkstergroep in Pretoria, waar ek my op daardie stadium bevind het, vir &apos;n doopsessie gegaan. Die grootdoopsessie vind tydens &apos;n aanddiens plaas - voor in die kerk, voor al die mense. Jy klim saam met jou geestelike leier in so &apos;n groterige bad water. My geestelike leier op daardie stadium was ongeveer twee jaar jónger as ek. Elke dopeling word dan heeltemal onder die water gedruk en as hy opkom, klap die kerk vir hom hande, en hy kry &apos;n geleentheid om daar, waar hy papnat, met sy wit doopgewaad in die water staan, &apos;n paar woorde aangaande sy geestelike groei en "dit wat die Here in sy lewe gedoen het", te sê - hy moet net oppas dat die mikrofoon nie in die water beland nie!
Middestadbediening in Pretoria
Die Gereformeerde Kerk Pretoria is in 1859 gestig. Hierdie kerk was lank die enigste Gereformeerde gemeente in die hoofstad totdat Pretoria-Oos in 1930 afgestig het. Van Pretoria-Oos het afgestig Pretoria-Brooklyn (1949), Pretoria-Sunnyside (1958) en Pretoria-Meintjeskop (1963).
Gelykheid in die Skrif en gelykheid in die Grondwet
Die Kerkblad 106, pp 28 –29 (2003)
In die debat oor die plek van die vrou in die kerk kom die konsep van gelykheid ter sprake. Die vraag is: Word die gelykheid van die vrou aangetas wanneer sy nie in die besondere ampte kan dien nie? Die bedoeling van hierdie artikel deur dr. Nico Vorster van Bultfontein is nie om finale antwoorde te gee op die vraagstuk van die vrou in die amp nie, maar wel om die grondliggende vraag aan te spreek, naamlik: Waarop dui die Bybelse konsep van gelykheid presies en hoe verskil dit van die algemeen aanvaarde beskouing van gelykheid in die Suid-Afrikaanse samelewing? Om hierdie vraag te beantwoord, sal &apos;n vergelyking getref word tussen die etiese inhoud wat die Konstitusionele Hof tans aan die grondwetlike waarde van gelykheid gee, en die Bybelse konsep van gelykheid.
Wat is die wil van God?
Die Kerkblad 106, pp 30 –31 (2003)
Ons leef in &apos;n tyd waarin mense mekaar maklik verketter, en optree asof hulle die volle waarheid oor &apos;n bepaalde saak in pag het. Paulus se woorde in 1 Korintiërs 13:9-12 gee riglyne oor hoe ons met hierdie "verskynsel" moet maak.
Jong kerke in Afrika worstel om Skrifgetrou en relevant te wees
Die Kerkblad 106, pp 32 –33 (2003)
Oor hierdie vrae is indringend besin deur &apos;n vyftigtal afgevaardigdes tydens &apos;n Afrika-streeksvergadering van die ICRC (International Conference of Reformed Churches).
Is daar etiek in mikrolenings?
Flip Du Plooy
Die Kerkblad 106, pp 34 –35 (2003)
Om geld uit te leen, is een van die oudste professies ter wêreld. Sedert die vroegste tye was daar geldskieters en tollenaars, mense wat geld uitgeleen het aan diegene wat dit nodig gehad het, en invorderaars wat allerlei geoorloofde én ongeoorloofde maniere gebruik het om skuld in te vorder. Daar staan immers in Spreuke 22:7: Die ryke heers oor die arme; die lener is die slaaf van die man by wie hy leen.
Kerke-afvaardiging voer gesprek met ANC-leierskap
Die Kerkblad 106, pp 36 –37 (2003)
Kerklike afvaardigings vanuit die Gereformeerde Kerke in Suid-Afrika, die Nederduitse Gereformeerde Kerk, die Nederduitse Hervormde Kerk en die Apostoliese Geloofsending het op Donderdag 9 Oktober verteenwoordigers van die ANC-leierskap op uitnodiging van die ANC ontmoet.
Afrikaners lees steeds die Bybel
"Die Afrikaanse Bybel is wel vanjaar sewentig jaar oud en miljoene eksemplare daarvan is reeds versprei, maar alle tekens wys daarop dat Afrikaanssprekendes steeds &apos;n behoefte aan die Bybel in hulle eie taal het en dit nog lees." So sê ds. Gerrit Kritzinger, die uitvoerende hoof van die Bybelgenootskap van Suid-Afrika.
Yadweshem - &apos;n plek en &apos;n naam ...
Die Kerkblad 106, pp 38 –39 (2003)
Net waar die teerpad op pad na Maun toe die nedersetting van Motopi bereik, staan daar &apos;n bordjie wat regs wys: Reformed Church. Daar is nou &apos;n plek met &apos;n naam waar daar &apos;n week tevore net &apos;n paar stompe en &apos;n houtkruis was. Daar is in vyf dae &apos;n dak van 300m2 opgerig wat voortaan die aanbiddingsplek en sentrum van geestelike bedrywighede sal wees.